APSTIPRINĀTS

ar Īslaicīgās tirdzniecības (gadatirgi)

organizēšanas tiesību

 iegūšanas izsoles komisijas

19.06.2025. lēmumu

(protokols Nr. TI-25-8)

**Izsoles “Īslaicīgās tirdzniecības organizēšana Rīgas valstspilsētas pašvaldības parku un apstādījumu teritorijās (2025. gada jūlijā, augustā, septembrī)” nolikums**

1. **Vispārīgie jautājumi**
	1. Izsoles rīkotājs:

Rīgas valstspilsētas pašvaldība SIA “Rīgas meži” personā (turpmāk – arī Sabiedrība)

Nodokļu maksātāja reģistrācijas Nr.: LV40003982628;

Centrālā biroja (korespondences) adrese: O. Vācieša iela 6, k-1, Rīga, LV-1004;

Juridiskā adrese: O. Vācieša iela 6, k-1, Rīga, LV-1004

Tālrunis: 67012090, e-pasts: rigasmezi@rigasmezi.lv;

kontaktpersona – Zane Pabērza, tālrunis: 28608595, e-pasts: zane.paberza@rigasmezi.lv.

* 1. Sabiedrība rīko izsoli atbilstoši Rīgas domes 2024. gada 28. jūnija saistošajos noteikumos Nr. RD-24-286-sn “Par kārtību, kādā tiek saskaņota un organizēta ielu tirdzniecība” (turpmāk – Noteikumi) noteiktajam.
	2. Izsoles nolikums (turpmāk – Nolikums) nosaka kārtību, kādā tiek organizēta izsole “Īslaicīgās tirdzniecības organizēšana Rīgas valstspilsētas pašvaldības parku un apstādījumu teritorijās (jūlijā,augustā,septembrī) ” (turpmāk – Izsole).
	3. Izsoli rīko un organizē komisija, kas noteikta ar Sabiedrības valdes 19.11.2024. lēmumu (prot. Nr. 45, lēmums Nr. 3) (turpmāk – Komisija).
	4. Tirdzniecības organizators – persona, ar kuru ir parakstīts īslaicīgās tirdzniecības organizēšanas līgums un kuram pilnībā jāievēro Noteikumos noteiktās prasības īslaicīgās tirdzniecības organizēšanas nosacījumu izpildē.
	5. Pretendents – persona vai personālsabiedrība, kura saskaņā ar spēkā esošajiem normatīvajiem aktiem var iegūt tiesības organizēt īslaicīgo tirdzniecību, kurai pieteikumu atvēršanas dienā nav nodokļu parādu, tajā skaitā, valsts sociālās apdrošināšanas obligāto iemaksu parādu, kas kopsummā pārsniedz 150,00 EUR, un neizpildītu saistību pret Sabiedrību, kā arī nav pasludināta maksātnespēja, tā neatrodas likvidācijas vai bankrota stadijā, pret to vai tā patiesā labuma guvēju nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas un kuras iesniegtie dokumenti par dalību Izsolē ir iesniegti un reģistrēti Nolikumā noteiktajā kārtībā. Pretendents, iesniedzot pieteikumu Izsolē, ir pilnībā iepazinies ar Noteikumu, Nolikuma prasībām, tai skaitā Nolikumam pievienotajiem pielikumiem un gadījumā, ja iegūs līguma slēgšanas tiesības, apņemas tos pilnībā ievērot.
	6. 2025. gada jūlijā, augustā un septembrī noteiktie datumi, kuros iespējams organizēt īslaicīgo ielu tirdzniecību **Vērmanes dārzā ir:**
		1. *2025. gada 18. jūlijā;*
		2. *2025. gada 19. jūlijā;*
		3. *2025. gada 8. augustā (aizliegts izmantot skaņu atskaņojošas un/vai pastiprinošas iekārtas);*
		4. *2025. gada 9. augustā (aizliegts izmantot skaņu atskaņojošas un/vai pastiprinošas iekārtas);*
		5. *2025. gada 19. septembrī;*
		6. *2025. gada 20. septembrī.*
	7. 2025. gada jūlijā, augustā un septembrī noteiktie datumi, kuros iespējams organizēt īslaicīgo ielu tirdzniecību **Esplanādē ir:**
		1. *2025. gada 11. jūlijā (skatīt 3.9. punktu);*
		2. *2025. gada 12. jūlijā (skatīt 3.9. punktu);*
		3. *2025. gada 22. augustā;*
		4. *2025. gada 23. augustā;*
		5. *2025. gada 12. septembrī;*
		6. *2025. gada 13. septembrī.*
	8. 2025. gada jūlijā un septembrī noteiktie datumi, kuros iespējams organizēt īslaicīgo ielu tirdzniecību kultūras un atpūtas parkā **“Mežaparks” ir:**
		1. *2025. gada 26. jūlijā;*
		2. *2025. gada 27. jūlijā;*
		3. *2025. gada 13. septembrī;*
		4. *2025. gada 14. septembrī.*

1.10. Izsolē tiks piešķirtas tiesības organizēt īslaicīgo tirdzniecību Rīgas valstspilsētas pašvaldības apstādījumu teritorijās saskaņā ar Nolikuma 2. pielikumā “Tirdzniecības vietu izvietojuma plāns Vērmanes dārzā un Transporta maršruta shēma”, 3. pielikumā “Tirdzniecības vietu izvietojuma plāns Esplanādē un Transporta maršruta shēma”, 4. pielikumā “Tirdzniecības vietu izvietojumu plāns kultūras un atpūtas parkā “Mežaparks” (turpmāk – Mežaparks) un Transporta maršruta shēma” iezīmēto tirdzniecības vietu izvietojumu:

1.10.1. **Vērmanes dārzs** –maksimālais tirdzniecības vietu **(no 2x2m līdz 3x3m izmērā)** izvietojums – **158 metri;**

1.10.2. **Esplanāde** – maksimālais tirdzniecības vietu **(no 2x2m līdz 3x3 izmērā)** izvietojums – **282 metri;**

1.10.3. **Mežaparks** – maksimālais tirdzniecības vietu **(no 2x2m līdz 3x3 m izmērā)** izvietojums – **450 metri.**

* 1. Izsoles mērķis ir saņemt Izsoles piedāvājumu ar augstāko maksu (par vienu dienu) katrā no 1.10. apakšpunktā noteiktajiem parkiem Nolikuma 1.7., 1.8., 1.9. apakšpunktos noteiktajos datumos (*Pretendenti piedalās Izsolē, solot augstāko maksu par vienu dienu, ar iespēju pieteikt dalību uz vairākiem/visiem Nolikumā noteiktajiem datumiem, ņemot vērā, ka izsolītā nomas maksa par vienu dienu attiecas uz maksimāli pieejamo izvietojumu (m) katrā no Nolikumā noteiktajiem parkiem*).
	2. Izsoles veids – mutiska izsole ar augšupejošu soli.
	3. Rīgas valstspilsētas pašvaldības apstādījumu teritoriju (turpmāk – atsevišķi arī Teritorija, kopā – Teritorijas) labiekārtojums:

1.13.1. **Vērmanes dārzā** – ūdensapgāde, kanalizācija netiek nodrošināta. Par iespēju izmantot Sabiedrības elektropieslēgumu 1.7. punktā minētajos datumos, tirdzniecības organizatoram ir jāvienojas ar Sabiedrību. Par elektroenerģijas izmantošanu tiks sagatavots rēķins atbilstoši patēriņam un elektroenerģijas tarifam. Sabiedrība negarantē elektrības pieslēguma pieejamību.

1.13.2. **Esplanāde** – ūdensapgāde, kanalizācija netiek nodrošināta. Par iespēju izmantot Sabiedrības elektropieslēgumu 1.8. punktā minētajos datumos, tirdzniecības organizatoram ir jāvienojas ar Sabiedrību. Par elektroenerģijas izmantošanu tiks sagatavots rēķins atbilstoši patēriņam un elektroenerģijas tarifam. Sabiedrība negarantē elektrības pieslēguma pieejamību.

1.13.3. **Mežaparks** – ūdensapgāde, kanalizācija netiek nodrošināta. Par iespēju izmantot Sabiedrības elektropieslēgumu 1.9. punktā minētajos datumos, tirdzniecības organizatoram ir jāvienojas ar Sabiedrību. Par elektroenerģijas izmantošanu tiks sagatavots rēķins atbilstoši patēriņam un elektroenerģijas tarifam. Sabiedrība negarantē elektrības pieslēguma pieejamību.

1.14. Izsoles dalībnieks, kurš ieguvis tiesības organizēt īslaicīgo tirdzniecību slēdz līgumu par īslaicīgās tirdzniecības organizēšanu (turpmāk – Līgums) (5. pielikums) attiecīgajā teritorijā ar Izsoles rīkotāju. Līgums ir šī Nolikuma neatņemama sastāvdaļa un jebkuras Izsoles uzvarētāja prasības mainīt šī Nolikuma noteikumus, kā arī atteikšanās parakstīt Līgumu tiks uzskatītas par atteikumu atbilstoši šim Nolikumam.

1.15. Izsoles dalībnieks, iesniedzot savu pieteikumu Izsolē, ir iepazinies ar Noteikumu prasībām un apņemas ievērot šīs prasības.

1.16. Izsoles ietvaros Sabiedrība kā datu pārzinis veic no Izsoles pretendentiem un nomas tiesību ieguvējiem saņemto personas datu apstrādi. Apstrādes nolūks – nekustamo īpašumu pārvaldīšana un apsaimniekošana, kas ietver arī nomas pakalpojumu sniegšanu un nomas tiesību izsoles organizēšanu. Detalizēta informācija par personas datu apstrādi un aizsardzību ir pieejama SIA “Rīgas meži” tīmekļa vietnes [www.rigasmezi.lv](http://www.rigasmezi.lv) sadaļā: Publiskojamā informācija / Personas datu apstrāde / Privātuma paziņojums ārējiem datu subjektiem.

1. **Izsoles sākumcena un drošības nauda**

 2.1. Ņemot vērā Sabiedrības noteiktos izcenojumus un aprēķinus Teritoriju apsaimniekošanā, Izsoles sākumcena par Nolikuma 2., 3. un 4. pielikumā iezīmēto tirdzniecības vietu izmantošanu īslaicīgās tirdzniecības organizēšanai ir:

 2.1.1. **Vērmanes dārzā** iezīmēto tirdzniecības vietu izmantošanai īslaicīgās tirdzniecības organizēšanai **Izsoles sākumcena (par vienu dienu) ir 435,00 EUR** (četri simti trīsdesmit pieci *euro* un 00 *centi*), neieskaitot PVN;

 2.1.2. **Esplanādē** iezīmēto tirdzniecības vietu izmantošanai īslaicīgās tirdzniecības organizēšanai **Izsoles sākumcena (par vienu dienu) ir 510,00 EUR** (pieci simti desmit *euro* un 00 *centi*), neieskaitot PVN;

 2.1.3. **Mežaparka** iezīmēto tirdzniecības vietu izmantošanai īslaicīgās tirdzniecības organizēšanai **Izsoles sākumcena (par vienu dienu) ir 655,00 EUR** (seši simti piecdesmit pieci *euro* un 00 *centi*), neieskaitot PVN.

 2.2. Nolikuma 2.1. punktā noteiktajā maksā ir iekļauta samaksa par šādiem Sabiedrības sniegtajiem teritoriju apsaimniekošanas pakalpojumiem – teritorijas uzkopšana, kas sevī ietver sadzīves, vieglo atkritumu savākšanu Teritorijā/-ās pēc tirdzniecības līdz nākamās dienas plkst. 08:00, atkritumu konteineru (1100 l) izvietošana (Mežaparkā 2 gab., Esplanādē 2 gab., Vērmanes dārzā 3 gab.), un šo atkritumu izvešana un nodošana.

2.3. Nolikuma 2.1. punktā noteiktajā maksā nav iekļauta maksa par:

2.3.1. papildu atkritumu konteineru uzstādīšanu un to atkritumu izvešanu un nodošanu, kas pārsniedz 2.2. punktā norādītos apjomus[[1]](#footnote-1);

2.3.2. maksu par Sabiedrības izsniegtajām atļaujām (caurlaidēm) iebraukšanai apstādījumu teritorijās Vērmanes dārzā un Esplanādē[[2]](#footnote-2)*.*

2.4. **Līdz pieteikuma par piedalīšanos Izsolē iesniegšanai Pretendents iemaksā drošības naudu 500,00 EUR(pieci simti *euro* un 00 centi)** **apmērā Sabiedrības bankas kontā.** Drošības nauda kalpo kā Pretendenta saistību izpildes nodrošinājums šajā Nolikumā noteikto Izsoles prasību ievērošanai, kā arī iemaksātā drošības nauda kļūs par Līguma saistību izpildes nodrošinājumu gadījumā, ja tiktu noslēgts Līgums.

 2.5. **Rekvizīti norēķiniem: vienotais reģistrācijas Nr.: 40003982628, konts: LV15PARX0005508860001, banka: AS „Citadele banka”, kods: PARXLV22.** Drošības nauda Izsoles Pretendentam netiek atgriezta nolikuma 9.11. punktā noteiktajos gadījumos.

1. **Teritoriju izmantošanas iespēju īpašie nosacījumi**
	1. Pretendentam, kurš ir atzīts par Izsoles uzvarētāju un noslēdzis Līgumu, ir pienākums Noteikumu noteiktajā kārtībā vērsties ar iesniegumu Rīgas Apkaimju iedzīvotāju centrā tirdzniecības vietas saskaņojuma saņemšanai. Pretendents apņemas ievērot Rīgas valstspilsētas pašvaldības Pilsētas attīstības departamenta vadlīnijas īslaicīgās ielu tirdzniecības organizēšanas vietu iekārtošanai un vizuālajam noformējumam (Nolikuma 7. pielikums).
	2. Ja Rīgas Apkaimju iedzīvotāju centrs nesaskaņo īslaicīgās tirdzniecības organizēšanu, tad noslēgtais Līgums savu spēku zaudē un par Izsoles uzvarētāju atzīstams nākamais Pretendents, kura pieteikums atbilst Nolikuma nosacījumiem un kurš ir izteicis augstāko solījumu.
	3. Īslaicīgās tirdzniecības organizēšanas tiesību ieguvējam ir atļauta ielu tirdzniecība tikai pēc 3.1. punktā noteiktā saskaņojuma saņemšanas.
	4. Gadījumos, kad pieņemts lēmums par pasākumu organizēšanu un īslaicīgās tirdzniecības darbība traucē vai rada šķēršļus attiecīgā pasākuma norisei, tirdzniecības organizatoram ir pienākums apturēt un/vai ierobežot savu darbību uz pasākumu laiku bez tiesībām saņemt kompensāciju par tiešiem un netiešiem zaudējumiem un negūto peļņu. Par šādu pasākumu norisi Sabiedrībai ir pienākums savlaicīgi (ne vēlāk kā 10 (desmit) darba dienas pirms pasākuma norises) rakstiski paziņot tirdzniecības organizatoram. Šajā gadījumā Sabiedrība atgriezīs Pretendenta/Tirdzniecības organizatora iemaksāto drošības naudu, kā arī citus maksājumus, kurus Sabiedrība saņēmusi atbilstoši noslēgtā Līguma nosacījumiem (ja tāds ir bijis noslēgts).
	5. Sabiedrībai ir tiesības blakus Nolikuma 2., 3. un 4. pielikumā norādītajām tirdzniecības vietām organizēt vai saskaņot sporta, izglītojošu, kultūras vai izklaides norišu organizēšanu.
	6. Īslaicīgās tirdzniecības organizators nodrošina Teritoriju tehniskā un vizuālā stāvokļa nepasliktināšanu un ievēro Sabiedrības noteiktās Teritoriju lietošanas prasības (6. pielikums).
	7. Tirdzniecības organizatoram, kuram ar Līgumu piešķirtas tiesības organizēt īslaicīgo tirdzniecību, nav tiesības nodot šīs tiesības tālāk. Beidzoties Līguma termiņam, tirdzniecības organizatoram ir pienākums atbrīvot Teritoriju – demontēt par saviem līdzekļiem tur esošo īslaicīgās lietošanas būvi/es (ja tādas bijušas uzstādītas), ar to saistīto infrastruktūru un sakopt to atbilstoši sakārtotas vides prasībām. Rīgas valstspilsētas pašvaldība un Sabiedrība neatlīdzina nekādus izdevumus (ne nepieciešamos, ne derīgos, ne greznuma izdevumus) par Teritorijā veiktajiem ieguldījumiem.
	8. Ja 2., 3., 4. pielikumā iezīmēto tirdzniecības vietu iekārtošanai nelabvēlīgu ārējo apstākļu ietekmē ir apgrūtināta piekļuve, Sabiedrībai ir tiesības ierādīt blakus citas vietas.
	9. **1.8.1. un 1.8.2. punktā noteiktajos datumos Esplanādē īslaicīgās ielu organizēšanas popularizēšanā vai nosaukumā nav atļauts izmantot XIII Latvijas Skolu jaunatnes deju un dziesmu svētku nosaukumu vai simbolus, kā arī tirgot alkoholiskos dzērienus.**
2. **Pretendenti un Izsoles izsludināšana**
	1. Sludinājums par Izsoli īslaicīgās tirdzniecības organizēšanas tiesību piešķiršanai un tās Nolikums tiek publicēts Sabiedrības mājas lapā ([www.rigasmezi.lv](http://www.rigasmezi.lv)) un Rīgas valstspilsētas pašvaldības mājas lapā [www.riga.lv](http://www.riga.lv). Sludinājumā tiek norādītas šādas ziņas:
		1. tirdzniecības vietas (atrašanās vieta, skaits, īslaicīgās ielu tirdzniecības organizēšanas datumi);
		2. Izsoles laiks;
		3. Izsoles sākumcena;
		4. kontaktpersona Teritoriju apskatei;
		5. pieteikšanās nosacījumi dalībai Izsolē.
	2. Teritorijas var apskatīt dabā, iepriekš piesakoties un vienojoties par konkrēto apskates laiku ar Zani Pabērzu – tālr. 28608595, zane.paberza@rigasmezi.lv.
	3. Sabiedrībai ir tiesības publiskot informāciju par Izsoles izsludināšanu plašsaziņas līdzekļos, kā arī informēt par to personas, kuras iepriekš ir izteikušas vēlmi iegūt īslaicīgās tirdzniecības organizēšanas tiesības Rīgas valstspilsētas apstādījumu teritorijās.

## Pieteikumu dokumenti un to noformēšana

* 1. Dalībai Izsolē Pretendents iesniedz šādus dokumentus:
		1. **aizpildītu pieteikumu dalībai Izsolē** (sagatavo saskaņā ar 1. pielikumā pievienoto formu un norāda visas prasītās ziņas); pieteikumā norādītā elektroniskā pasta adrese tiks izmantota saziņai ar Pretendentu šajā Nolikumā noteiktajā kārtībā; pieteikuma dokuments, kas nebūs aizpildīts atbilstoši norādītajai formai vai aizpildīts nepilnīgi, nenorādot visas prasītās ziņas, netiks atzīts par atbilstošu šajā punktā norādīto ziņu sniegšanai un tiks atzīts par neiesniegtu;
		2. **pilnvarojumu pārstāvēt pretendentu** Izsolē, ja personu pārstāv pilnvarnieks. Pilnvarā ir jābūt nepārprotami norādītam, ka persona ir pilnvarota pārstāvēt pilnvarnieku un piedalīties konkrēti šajā Izsolē vai šāda veida izsolēs, norādot vārdu, uzvārdu, personas kodu.
		3. **maksājumu dokumentu** par drošības naudas 2.4. punktā noteiktajā apmērā samaksu.
	2. Iesniedzot parakstītu Izsoles pieteikumu (Nolikuma 1. pielikuma forma), **Pretendents ir apliecinājis, ka:**
		1. Pretendentam nav maksājumu parādu (t.sk. pilnībā vai daļēji neapmaksāti Sabiedrības izrakstīti rēķini) pret Sabiedrību, kas izriet no jebkāda veida iepriekš nodibinātām tiesiskām attiecībām*,* kā arī nav pasludināta Pretendenta maksātnespēja, tas neatrodas likvidācijas vai bankrota stadijā, pret to vai tā patiesā labuma guvēju nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas *(apliecinājums ietverts Nolikuma 1. pielikumā);*
		2. Pretendentam nav nodokļu parādi, tajā skaitā, valsts sociālās apdrošināšanas obligāto iemaksu parādi, kas uz pieteikuma iesniegšanas dienu kopsummā pārsniedz 150,00 EUR (viens simts piecdesmit *euro* un 00 *centi*);
		3. Pretendents ievēros Noteikumos (Nolikuma 1.2. un 3.1. punkts) noteiktās prasības;
		4. Pretendents ievēros Teritorijas tirdzniecības vietu izvietojuma plānus un transporta maršruta shēmas (2., 3. un 4. pielikums) (*apliecinājums ietverts Nolikuma 1. pielikumā*);
		5. Pretendents Teritorijā iebrauks tikai ar Sabiedrības izsniegtajām iebraukšanas atļaujām (caurlaidēm) (*apliecinājums ietverts Nolikuma 1. pielikumā*);
		6. ielu tirdzniecībā noteiktais sortiments atbildīs Noteikumos noteiktajām prasībām (*apliecinājums ietverts Nolikuma 1. pielikumā);*
		7. ievēros Nolikuma 6. pielikumā noteiktos nosacījumus – Teritoriju lietošanas prasības (*apliecinājums ietverts Nolikuma 1. pielikumā);*
		8. ievēros Nolikuma 7. pielikumā noteiktās vadlīnijas tirdzniecības vietas iekārtošanai un noformējumam (*apliecinājums ietverts Nolikuma 1. pielikumā*).
	3. Pieteikuma dokumentiem jābūt skaidri salasāmiem. Ja Komisijai nepieciešams pārliecināties par dokumenta oriģināla juridisko spēku vai dokumenta atvasinājuma (kopijas) pareizību, Komisija dokumentu salīdzināšanai var pieprasīt, lai tiek iesniegti papildu pierādījumi iesniegtā oriģinālā dokumenta juridiskajam spēkam vai, apliecinot dokumenta atvasinājuma (kopijas) atbilstību, tiek uzrādīts dokumenta oriģināls, kurš atšķirības gadījumā būs noteicošais dokuments. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
	4. Pieteikuma dokumenti jāsagatavo valsts valodā. Ārvalstīs izdotiem dokumentiem vai dokumentiem svešvalodā jāpievieno apliecināts dokumenta tulkojums valsts valodā.
	5. Visiem iesniegtajiem dokumentiem, lai tiem būtu juridisks spēks, jābūt noformētiem atbilstoši Dokumentu juridiskā spēka likumam, Ministru kabineta 2018. gada 4. septembra noteikumiem Nr. 558 “Dokumentu izstrādāšanas un noformēšanas kārtība”, kā arī saskaņā ar šiem noteikumiem. Reģistrācijai iesniegtie dokumenti Izsoles dalībniekiem netiek atgriezti.
	6. Pretendents ir tiesīgs grozīt vai atsaukt iesniegto pieteikumu rakstiski, par to paziņojot Sabiedrībai līdz pieteikumu iesniegšanas termiņa beigām.
	7. Grozījumus pieteikuma dokumentos Pretendents noformē un iesniedz tādā pašā kārtībā kā pieteikumu (6.1. punkts).
	8. Visas izmaksas, kas saistītas ar pieteikumu sagatavošanu, sedz Pretendenti.
	9. Saziņai ar Pretendentu par visiem Izsoles norises jautājumiem Sabiedrība, Komisija vai tās uzdevumā Izsoles sekretārs izmantos vienīgi pieteikumā norādīto elektroniskā pasta adresi. Pretendentam ir jānodrošina tā norādītās elektroniskā pasta adreses pastāvīga kontrole.
	10. Pretendenta iesniegts Izsoles pieteikums ir pierādījums tam, ka viņš ir iepazinies ar Nolikumu, piekrīt Nolikuma noteikumiem un viņam ir zināmas noteikumu neievērošanas sekas.
1. **Pieteikumu iesniegšana Izsolei**
	1. Pieteikuma dokumenti jāiesniedz elektroniski **līdz 2025. gada 30. jūnijam plkst. 10:00**, nosūtot uz elektroniskā pasta adresi: rigasmezi@rigasmezi.lv, sūtījuma priekšmetā norādot “Izsolei “Īslaicīgās tirdzniecības organizēšana Rīgas valstspilsētas pašvaldības parku un apstādījumu teritorijās””; elektroniski iesniegtiem dokumentiem ir jābūt parakstītiem elektroniski ar drošu elektronisko parakstu, kas satur laika zīmogu – visi pieteikuma dokumenti jāparaksta apvienoti vienā elektroniskajā dokumentā;
	2. Pēc dokumentu saņemšanas Pretendentam par to tiek nosūtīts paziņojums uz elektroniskā pasta adresi, no kuras saņemts elektroniskais pieteikums.
	3. Visi pēc Nolikuma 6.1. apakšpunktā minētā termiņa saņemtie pieteikumi netiks pieņemti un tiks nosūtīti atpakaļ iesniedzējam.
	4. Saņemot pieteikumus, Sabiedrības birojs tos reģistrē Izsoles pieteikumu iesniegšanas secībā.
	5. Informācija par reģistrētiem Pretendentiem un to skaitu netiek izpausta līdz pieteikumu atvēršanas sanāksmei.
2. **Izsoles pieteikumu izskatīšana**
	1. Pretendentu pieteikumi tiek skatīti slēgtā Komisijas sēdē.
	2. Katrs Komisijas loceklis, parakstot protokolu, apliecina, ka viņš nav personīgi ieinteresēts kādā no iesniegtajiem pieteikumiem. Pretējā gadījumā attiecīgais Komisijas loceklis nepiedalās turpmākajā Komisijas darbā.
	3. Komisija atver pieteikumus un uzskaita iesniegtos dokumentus.
	4. Ar Komisijas lēmumu pieteikums netiek tālāk izskatīts un Pretendents netiek pielaists dalībai Izsolē, ja:
		1. nav iesniegti visi dokumenti, kas norādīti Nolikuma 5. punktā, iesniegtie pieteikuma dokumenti ir aizpildīti nepilnīgi (nav norādītas Nolikumā prasītās ziņas) vai kāds no iesniegtajiem dokumentiem atzīstams par nederīgu tā juridiskā spēka trūkuma dēļ (dokuments nav parakstīts, kopija nav apliecināta u.tml.);
		2. Pretendentam ir pasludināta maksātnespēja, tiesā ir uzsākts tiesiskās aizsardzības vai ārpustiesiskās aizsardzības process, ir pieņemts lēmums par likvidāciju, ir apturēta vai pārtraukta saimnieciskā darbība, ir nodokļu parādi, tajā skaitā, valsts sociālās apdrošināšanas obligāto iemaksu parādi, kas uz pieteikuma iesniegšanas dienu kopsummā pārsniedz 150,00 EUR (viens simts piecdesmit *euro* un 00 centi), ir neizpildītas saistības pret Sabiedrību;
		3. Iznomātājs nav saņēmis Nolikumā norādītajā kontā Pretendenta drošības naudas maksājumu;
		4. Pretendentam (t.sk. tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja pretendents ir personālsabiedrība) ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, atbilstoši Starptautisko un Latvijas Republikas nacionālo sankciju likuma 11.1 panta pirmās un otrās daļas nosacījumiem;
		5. Sabiedrībai no publiski pieejamās informācijas nav iespējams pārbaudīt Pretendentu, tai skaitā tā dalībniekus (akcionārus) un patiesā labuma guvējus atbilstoši Noziedzīgi iegūto līdzekļu legalizācijas un terorisma un proliferācijas finansēšanas novēršanas likuma prasībām vai patstāvīgi iegūt droši ticamu informāciju par tiem un Pretendents nav iesniedzis pieprasīto informāciju par Pretendentu, tā dalībniekiem (akcionāriem) un patiesā labuma guvējiem vai ziņas par to, ka patiesā labuma guvēju noskaidrot nav iespējams un/vai izziņas, tai skaitā Latvijas vai ārvalstu kompetentās institūcijas izziņas, kas apliecina iepriekš minēto Sabiedrības noteiktajā laikā periodā (apliecinošais dokuments – Pretendenta AML izziņas no LURSOFT datu bāzes, ja no tās skaidri un nepārprotami izriet Pretendenta patiesā labuma guvēji, izdruka (elektroniski vai papīra formā). Ja Pretendenta patiesā labuma guvējus nav iespējams noskaidrot no LURSOFT AML izziņas vai no tās pirmsšķietami izriet secinājums par informācijas nesakritību vai nepatiesumu, tiek veikta šīs informācijas izpēte no citiem publiskiem avotiem, datu bāzēm un nepieciešamības gadījumā no Pretendenta tiek pieprasīta papildu informācija par tā dalībniekiem (akcionāriem) un patiesā labuma guvējiem, tai skaitā Latvijas vai ārvalstu kompetentās institūcijas izziņas, kas apliecina iepriekš minēto.
	5. Komisija sastāda dalībnieku sarakstu, iekļaujot tajā personas, kuru pieteikumi atbilst Nolikuma 5. punkta prasībām. Izsoles dalībnieku sarakstā norāda šādas ziņas:
		1. dalībnieka kārtas numuru;
		2. komersanta pilnu nosaukumu vai fiziskas personas vārdu un uzvārdu;
		3. nodokļu maksātāja reģistrācijas numuru;
		4. Izsoles objektu (Teritorija, datums), uz kuru tas pieteicies.
	6. Komisijas sekretārs informē Pretendentu par pieņemto Komisijas lēmumu par viņa iekļaušanu Izsoles dalībnieku sarakstā vai nepielaišanu dalībai Izsolē, nosūtot attiecīgu paziņojumu uz Pretendenta pieteikumā norādīto elektroniskā pasta adresi. Šis paziņojums uzskatāms par pamatu Pretendentam ierasties uz Izsoli, Izsoles sludinājumā un Nolikumā norādītajā laikā un vietā.
	7. Ja Izsoles dalībnieks nav reģistrēts par Izsoles dalībnieku, uz pieteikumā norādīto Pretendenta bankas kontu tiek atmaksāta viņa iemaksātā drošības naudu.
	8. Komisija ir tiesīga pārbaudīt Izsoles dalībnieku sniegtās ziņas. Ja tiek atklāts, ka Izsoles dalībnieks ir sniedzis nepatiesas ziņas, viņš tiek svītrots no Izsoles dalībnieku saraksta, tādējādi viņš zaudē tiesības piedalīties Izsolē, un viņam neatmaksā iemaksāto drošības naudu.
	9. Izsole nenotiek, ja dalībai Izsolē uz šo Izsoles objektu nav iesniegts neviens pieteikums.

7.10. Ja Nolikumā noteiktajā termiņā par kādu atsevišķu Izsoles objektu nav iesniegts neviens pieteikums, Komisija var pagarināt pieteikumu iesniegšanas termiņu, pārējos Izsoles nosacījumus atstājot negrozītus.

7.11. Informācija par Izsoles dalībniekiem un to skaitu līdz Izsolei netiek izpausta.

1. **Izsoles norise**
	1. **Izsole notiks 2025. gada 1.jūlijā plkst. 9:00** Rīgā, Sabiedrības sanāksmju telpā, Ojāra Vācieša ielā 6, k-1. Izsoles dalībnieku Izsolē drīkstēs pārstāvēt tikai viena fiziska persona.
	2. Izsoli vada Komisijas priekšsēdētājs.
	3. Izsoles dalībnieki vai to pilnvarotās personas Izsoles telpā uzrāda personu apliecinošu dokumentu un pilnvaru (ja tāda nav bijusi iesniegta iepriekš) un ar savu parakstu apstiprina, ka piekrīt Izsoles noteikumiem, un viņiem izsniedz dalībnieka numuru, kas atbilst Izsoles dalībnieku sarakstā norādītajam kārtas numuram.
	4. Ja Izsoles dalībnieks vai viņa pilnvarotā persona Izsoles telpā nevar uzrādīt personu apliecinošu dokumentu vai pilnvaru (un tāda nav bijusi iesniegta iepriekš), tiek uzskatīts, ka Izsoles dalībnieks nav ieradies uz Izsoli.
	5. Pirms Izsoles sākuma Izsoles vadītājs pārliecinās par sarakstā iekļauto personu ierašanos. Ja Izsoles vadītājs konstatē, ka kāds no Izsoles dalībniekiem nav ieradies, tiek uzskatīts, ka šis Izsoles dalībnieks nav piedalījies Izsolē.
	6. Pilnvaroto personu darbības Izsolē ir saistošas Izsoles dalībniekiem. Pilnvaroto personu atsaukšana vai aizstāšana ar citu Izsoles pilnvaroto personu stājas spēkā ar brīdi, kad tiek iesniegts attiecīgs atsaukšanas vai aizstāšanas dokuments.
	7. Komisijas priekšsēdētājs, atklājot Izsoli, nosauc Izsoles objektu, norādot tā adresi un sastāvu, paziņo Izsoles objekta sākumcenu, soli, par kādu sākumcenu var pārsolīt.
	8. Viens Izsoles solis ir **50,00 EUR** (piecdesmit *euro* un 00 *centi)* **(bez PVN)** pie Izsoles objekta sākumcenas.
	9. Ja uz Izsoli reģistrējies tikai viens Izsoles dalībnieks, solīšana nenotiek un Izsoles objektu iegūst vienīgais uz to pretendējošais Izsoles dalībnieks par tādu nomas maksas apmēru, ko veido sākotnējās nomas maksas apmērs, kas paaugstināts par vienu soli.
	10. Solītāji solīšanas procesā paceļ savu dalībnieka numuru. Solīšana notiek tikai pa vienam Izsoles solim.
	11. Izsoles vadītājs atkārto solītāja dalībnieka numuru un piedāvāto nomas maksu. Ja neviens no solītājiem augstāku nomas maksu nepiedāvā, Izsoles vadītājs trīs reizes atkārto pēdējo piedāvāto augstāko nomas maksu un fiksē to ar āmura piesitienu. Šis āmura piesitiens noslēdz nomas tiesību iegūšanu. Par Izsoles uzvarētāju atzīt dalībnieku, kurš solījis pēdējo augstāko solījumu.
	12. Ja vairāki solītāji reizē sola vienādu nomas maksu un neviens to nepārsola, tad priekšroka dodama solītājam, kas reģistrēts ar mazāku kārtas numuru (kārtas numurs tiek piešķirts atbilstoši elektroniski iesniegto pieteikumu secībai).
	13. Katrs solītājs ar parakstu Izsoles dalībnieka reģistrācijas lapā apstiprina savu pēdējo solīto nomas maksu. Ja tas netiek izdarīts, viņš tiek svītrots no Izsoles dalībnieku saraksta, un viņam neatmaksā drošības naudu.
	14. Komisija protokolē Izsoles gaitu. Izsoles protokolam kā pielikumu pievieno dalībnieku reģistrācijas lapas.
	15. Komisijai ir tiesības pārtraukt Izsoli, ja tiek iegūta pietiekama informācija un pārliecība, ka pastāv noruna kādu atturēt no piedalīšanās Izsolē vai starp pretendentiem pastāv vienošanās, kas var ietekmēt Izsoles rezultātus vai gaitu.
	16. Komisija patur tiesības jebkurā brīdī pārtraukt Izsoli, ja tā konstatē jebkādas nepilnības Nolikumā.
2. **Izsoles rezultātu apstiprināšana un Līguma spēkā stāšanās kārtība**
	1. Komisija 3 (trīs) darba dienu laikā pēc Izsoles sastāda Izsoles protokolu, vienlaicīgi pārbaudot un protokolā fiksējot, vai pret kādu no Izsoles uzvarētājiem vai tā patiesā labuma guvējiem nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. Izsoles dalībnieks, kas neiztur sankciju pārbaudi, zaudē Izsolē iegūtās tiesības un viņa vietā par uzvarētāju tiek atzīts nākamais Izsoles dalībnieks, kurš solījis pēdējo augstāko solījumu un izturējis sankciju pārbaudi.
	2. Lēmumu par Izsoles rezultātu apstiprināšanu pieņem Komisija. Gadījumos, kad uz Izsoles objektu pieteicies tikai viens dalībnieks un atbilstoši Izsoles noteikumiem šis dalībnieks ieguvis Izsoles objektu, pie nosacījuma, ka neviena persona, kas vēlējās pieteikties dalībai Izsolē uz šo pašu objektu, nav noraidīta piedalīties Izsolē, Komisijas lēmums par Izsoles uzvarētāju ir atzīstams kā galīgs, pēc kura ar uzvarētāju tiek noslēgts Līgums. Lēmums par Izsoles rezultātu apstiprināšanu tiek publicēts Sabiedrības mājas lapā [www.rigasmezi.lv](http://www.rigasmezi.lv) un [www.riga.lv](http://www.riga.lv).
	3. Izsoles uzvarētājs ne vēlāk kā nākamo 3 (trīs) darba dienu laikā pēc Izsoles rezultāta apstiprināšanas un uzaicinājuma noslēgt Līgumu nosūtīšanas dienas paraksta Līgumu.
	4. Ja Izsoles uzvarētājs neparaksta Līgumu 9.3. punktā noteiktajā termiņā, viņš zaudē Izsolē iegūtās tiesības.
	5. Nolikuma 9.4. punktā minētajā gadījumā iepriekšējais pārsolītais Izsoles dalībnieks stājas nosolītāja vietā, un viņš tiek aicināts parakstīt Līgumu ar paša nosolīto augstāko nomas maksu.
	6. Ja arī tas nosolītājs, kas par tādu kļuvis saskaņā ar šo noteikumu 9.5. punktu, neparaksta Līgumu, tas zaudē Izsolē iegūtās tiesības, un tas tiek ierakstīts Izsoles protokolā. Šajā gadījumā tiek lemts par jaunas Izsoles rīkošanu.
	7. Līgums stājas spēkā pēc tā savstarpējas parakstīšanas. Līgums netiek reģistrēts un nestājas spēkā, ja Izsole tiek atzīta par spēkā neesošu.
	8. Informācija par Līguma noslēgšanu ne vēlāk kā 10 (desmit) darba dienu laikā pēc tā noslēgšanas tiek publicēta Sabiedrības mājas lapā [www.rigasmezi.lv](http://www.rigasmezi.lv) un [www.riga.lv](http://www.riga.lv).
	9. Pretendenta/Tirdzniecības organizatora samaksātā Izsoles drošības nauda ir Līguma (5. pielikums) saistību izpildes nodrošinājums. Drošības nauda tiek atgriezta tirdzniecības organizatoram pēc visu Līgumā noteikto saistību izpildes un atbilstoši Līguma nosacījumiem.
	10. Pēc Līguma stāšanās spēkā tiek atmaksāta drošības nauda pārējiem Pretendentiem, izņemot 9.11. punktā noteiktos gadījumus.
	11. Drošības nauda attiecīgajam Pretendentam netiek atmaksāta, ja:
		1. Pretendents ir sniedzis nepatiesas ziņas un tādēļ netiek iekļauts Izsoles dalībnieku sarakstā vai tiek no tā svītrots;
		2. Izsoles dalībnieks vai tā pilnvarotā persona nav ieradusies uz Izsoli un/vai atteikusies no dalības Izsolē;
		3. Izsoles dalībnieks Izsoles laikā nepiedalās solīšanā ne uz vienu no saviem pieteiktajiem datumiem;
		4. Izsoles dalībnieks ir atteicies no Līguma slēgšanas;
		5. Izsoles dalībnieks neparakstās par savu pēdējo nosolīto maksu;
		6. nosolītājs, kas par tādu kļuvis Nolikumā noteiktajā kārtībā, neparaksta Līgumu;
		7. Izsoles dalībnieks ir veicis darbības, kas bijušas par pamatu atzīt Izsoli par spēkā neesošu.
	12. Neatmaksātā drošības nauda tiek ieskaitīta Sabiedrības budžetā.
3. **Nenotikusi Izsole, spēkā neesoša Izsole un atkārtota Izsole**
	1. Izsole kopumā vai attiecībā uz atsevišķu Izsoles objektu atzīstama par nenotikušu:
		1. ja uz Izsoli nav reģistrēts vai uz to nav ieradies neviens Izsoles dalībnieks;
		2. ja neviens Izsoles dalībnieks nav pārsolījis sākotnējās nomas maksas apmēru;
		3. ja neviens no Izsoles dalībniekiem, kuri ieguvuši tiesības slēgt Līgumu, neparaksta Līgumu;
		4. ja attiecīgās Izsoles objekta dalībnieki zaudējuši iegūtās tiesības tiem noteikto sankciju dēļ.
	2. Izsole kopumā vai attiecībā uz atsevišķu Objektu (Nolikumā noteikto datumu) tiek atzīta par spēkā neesošu un tiek rīkota atkārtota Izsole:
		1. ja Izsole tikusi izziņota, pārkāpjot šos noteikumus;
		2. ja tiek noskaidrots, ka nepamatoti noraidīta kāda Izsoles dalībnieka piedalīšanās Izsolē vai nepareizi noraidīts kāds pārsolījums;
		3. ja Izsolē starp dalībniekiem konstatēta vienošanās, kas ietekmējusi Izsoles rezultātus vai gaitu;
		4. ja Izsoles objektu iegūst persona, kurai nav bijušas tiesības piedalīties Izsolē;
		5. ja Izsole notikusi citā vietā un laikā, nekā norādīts sludinājumā.

10.3. Ja pēc Izsoles izsludināšanas radušies apstākļi, kā dēļ nav iespējams turpināt tās norisi, Komisija pārtrauc izsoli.

10.4. Pretenzijas ar attiecīgiem pierādījumiem par 10.2. punktā minētajiem pārkāpumiem var pieteikt Komisijai ne vēlāk kā 3 (trīs) darba dienu laikā pēc Izsoles norises dienas. Komisija 3 (trīs) darba dienu laikā pieņem lēmumu par Izsoles atzīšanu par spēkā neesošu vai pretenzijas noraidīšanu.

10.5. Atkārtota Izsole rīkojama šajā Nolikumā noteiktajā kārtībā.

1. **Sūdzību iesniegšana**
	1. Personas var iesniegt sūdzību Sabiedrībai par Komisijas darbībām 5 (piecu) darba dienu laikā no dienas, kad Izsoles dalībniekam kļuva zināms par pārkāpumu, kas ir sūdzības priekšmets.

Pielikumā:

1. pielikums – Pieteikuma dalībai izsolē forma;

2. pielikums – Tirdzniecības vietu izvietojuma plāns Vērmanes dārzā un Transporta maršruta shēma;

3. pielikumā – Tirdzniecības vietu izvietojuma plāns Esplanādē un Transporta maršruta shēma;

4. pielikumā – Tirdzniecības vietu kultūras un atpūtas parkā “Mežaparks” izvietojuma plāns un Transporta maršruta shēma;

5. pielikums – Līguma projekts;

6. pielikums – Teritoriju lietošanas nosacījumi;

7. pielikums – Rīgas valstpilsētas pašvaldības Pilsētas attīstības departamenta vadlīnijas tirdziņu iekārtojumam un noformējumam.

|  |  |
| --- | --- |
| Komisijas priekšsēdētāja | Zane Pabērza |

1. Maksa par papildus atkritumu konteineru izvietošanu un to atkritumu izvešanu un nodošanu tiek aprēķināta atbilstoši daļas “Dārzi un parki” maksas pakalpojumu cenrādim pēc pakalpojuma saņemšanas. [↑](#footnote-ref-1)
2. Maksa par iebraukšanas atļaujām tiek noteikta atbilstoši daļas “Dārzi un parki” maksas pakalpojumu cenrādim. [↑](#footnote-ref-2)